*Sagatavoja Astra Jansone*

Apraksts darbam ar filmu „Skolotājs aizvietotājs” (2011)

Filma krievu valodā pieejama: <http://kinolodka.ru/filmy/drama/uchitel-na-zamenu-2011-hd-720p.html>

**Anotācija**

Filma stāsta par skolotāju - misteru Bartu, kurš Ņujorkas skolās aizvieto kolēģus viņu slimības laikā. Par viņu ir izcilas atsauksmes, tāpēc skolas direktore Kerola Dierdena *(Carol Dearden)* pieņem viņu darbā uz mēnesi, lai viņš strādātu ar tiem skolēniem, kuri „ir atpalikuši no programmas”, un palīdzētu viņiem panākt pārējos. Filmā rādītas sarežģītas pedagoģiskas situācijas, skolotāji reizēm tiek ar tām galā, bet reizēm arī netiek.

**Idejas darbam ar filmu**

Kursu vadītājam pirms nodarbības ir jānoskatās visa filma!

|  |  |  |
| --- | --- | --- |
| **Fragmenta ilgums** | **Īss fragmenta apraksts** | **Idejas un jautājumi**  **apspriešanai, diskusija** |
| 1.25 – 4.00 | Dažādi skolotāji stāsta, kā un kāpēc kļuvuši par skolotājiem. | Fragments noder nodarbības sākumam.  Var runāt arī par to, kāpēc kursanti ir kļuvuši par skolotājiem un vēlas kļūt par mentoriem. |
| 5.30 – 6.15 | Direktores un inspektora palīga Hārta saruna par to, ka skolai jāmainās, lai paaugstinātu skolēnu sekmju līmeni | Izvēles priekšā – uzsākt pārmaiņas vai aiziet no darba?  Ko sabiedrība gaida no skolas?  Vai ir viegli sākt mainīties?  Kādas varētu būt problēmas?  Vai iespējams tās paredzēt un novērst?  Kā nodrošināt pozitīvu mentordarbības procesu? |
| 7.50 – 10.17  10.17- 11.30 | Skolotāja Barta pirmā stunda | Vispirms noskatās 1.fragmentu un pārrunā, kā vērtē stundu un skolotāja rīcību?  Tad noskatās 2.fragmentu un pārrunā, vai kursanti piekrīt skolotāja Barta viedoklim. |
| 11.30 – 12.15  12.20 – 12.40 | Skolnieces mātes un skolotājas saruna | Fragments noder lomu spēlei nodarbībā par konfliktu risināšanu.  Vispirms noskatās 1.fragmentu, tad iejūtas *mātes*, *mācību pārziņa* un *skolnieces* lomā un mēģina risināt konfliktu. (Situāciju var izspēlēt vairākas reizes, kamēr iegūtais rezultāts apmierina.)  Pēc tam noskatās 2.fragmentu, kurā redzams, kā skolotāja Medisone uztvēra šo situāciju. |
| 6.27- 6.42  21.35 – 24.24  33.50 – 35.25  57.57 – 1.00.54 | Kāda skolotāja bezpalīdzība stundā.  Skolotājs Čārlijs Sibolds strādā ar zēnu un meiteni.  Skolotāja Barta un zēna, kas nogalināja kaķi, saruna.  Skolotājas Pārkeres saruna ar nesekmīgu meiteni. | Kā reaģēt dažādās situācijās? |
| 1.17.23 –1.19.27 | Vecāki neierodas skolā uz vecāku sapulci | Fragments der ierosmei, lai runātu par vecāku līdzdalību bērnu mācību procesā.  Kā ieinteresēt vecākus apmeklēt vecāku sapulces, iesaistīties skolas dzīvē, būt līdzatbildīgiem par bērnu mācību sasniegumiem? |
|  |  |  |